Az aszpirin EREJE
Aszpirin tabletták hatóanyag tartalmának meghatározása
(Eredeti cím: ASPIRIN STRENGTH: Determining the aspirin content of tablets

Összefoglalás
A mérési feladat célja az aszpirin acetil-szalicisav tartalmának meghatározása kétféle analitikai módszerrel és a két módszerrel kapott eredmények összefoglalása.

A térfogatos analízis még mindig a legáltalánosabb analitikai módszer. Ezt az analitikai módszert és egy spektrofotometriás mérési módszert fogunk összehasonlítani a gyakorlat elvégzése során.
Feladatcsoport típusa
A
Természettudományos ismeretek használata problémamegoldásra 

Problémamegoldás csapatmunkával
Mérési technikák
Titrálás
UV-VIS spektrofotometria
Alkalmazási terület

Gyógyszergyártás
Idő

Gyakorlati idő:

180 perc

Elméletre szánt idő: 
45 perc
Iskolán kívüli idő:
 
45 perc

StandardBase szabványvizsgálatok

Determination of aspirin using acid/base titration

StandardBase mérési technikák 
Volumetric and gravimetric analysis

Ultraviolet and Visible (UV-VIS) Absorption Spectroscopy

Egyéb források
Richter Gedeon Gyógyszergyár; Budapest, Gyömrői u. 19-21; www.richter.hu

http://en.wikipedia.org/wiki/Aspirin 

www.chemsoc.org/PDF/LearnNet/rsc/Aspirin_full.pdf 

http://services.juniata.edu/ScienceInMotion/chem/labs/ap/aspirin.doc 

Diák feladatleírás
Cím: Az aszpirin EREJE

Aszpirin tabletták hatóanyag tartalmának meghatározása

(ASPIRIN STRENGTH: Determining the aspirin content of tablets)
A patikában kapható Aszpirin tabletta nem 100 % acetil-szalicilsav, számos segédanyagot is tartalmaz. Nedves környezetben a tabletta vízfelvételre is hajlamos, ami egy hidrolizációs folyamatot indít el. Ez ki is mutatható hosszabb ideig nedves levegőn tartott Aszpirinból.
Jelenlegi feladatod az, hogy két analitikai módszert hasonlíts össze: vajon melyik alkalmasabb az Aszpirin tisztaságának (hatóanyagtartalmának) vizsgálatára.
Az egyik módszer egy hagyományos sav/bázis titrálás, a másik pedig spektrofotometriás módszer. 
Melyik módszer az egyszerűbb/gyorsabb/pontosabb? Erre a kérdésekre keressük a választ.

Rövid összefoglaló
Tegyük fel, hogy egy gyógyszergyárban az analitikai laboratórium vezetője vagy. Kétféle módszer áll rendelkezésedre („klasszikus” analitikai titrálás és spektrofotometriás mérési módszer) hogy a vizsgálatra beküldött aszpirin tabletta hatóanyag tartalmát megvizsgáld. Melyik módszer a pontosabb illetve melyik az egyszerűbb? 
Elvégzendő vizsgálatok
Gondold át – eddigi tanulmányaid alapján - hogyan tudnál acetil-szalicilsavat meghatározni ! 

A laboratóriumban (a fentebb említettek szerint) két módszerhez állnak rendelkezésre eszközök ill. anyagok.

1. Sav/bázis titrálás; 

2. UV/VIS spektrofotometria

Szervezzetek két csoportot!

Az (A) csoport az aszpirin tisztaságát sav/bázis titrálással fogja vizsgálni. Minden részlet megtalálható a www.standardbase.com honlapon.

A (B) csoport az Aszpirint spektrofotometriás módszerrel vizsgálja. A mérési módszer megtalálható a http://services.juniata.edu/ScienceInMotion/chem/labs/ap/aspirin.doc honlapon vagy tanárodtól kérj segítséget.
Szükséges idő
· Információ gyűjtés a könyvtárban, interneten - 45 perc
(Egy javasolt kiindulási hely: www. standardbase.com)

· Laboratóriumi munka: acetil-szalicilsav tartalom meghatározása aszpirin tablettából egy-egy választott módszerrel - 4 x 45 perc
· A gyakorlati munka elvégzése után a két mérési módszer eredményeinek összehasonlítása – 45 perc
A munka megkezdése előtt gondosan tanulmányozd a feladathoz kapcsolódó balesetvédelmi előírásokat!
Mérési eredmények
(A) és (B) csoport

Hasonlítsd össze a gyártó cég által megadott értékeket a mért értékekkel PL a következő feliratot találhatod egy Aszpirines dobozon: Each tablet contains 300 mg Aspirin; also contains microcrystalline cellulose (E460), hydroxypropyl methyl cellulose (E464)”) 

Mennyire egyezik eredményed a megadottal?

Határozd meg mérési eredményeid átlagát és szórását!

Gondold át, hogy jelentős eltérés esetén hol hibázhattál?

Az A és B csoport összeülve készítsen egy összehasonlító táblázatot az eredményekről!

Beszéljétek meg következtetéseiteket tanárotokkal!

Készítsetek néhány oldalas jegyzőkönyvet a végén összefoglaló táblázattal.

A jegyzőkönyv javasolt részei: elméleti összefoglalás, a méréshez használt eszközök leírása, a mérés menete pontokba szedve, mérési adatok táblázatba gyűjtve, összefoglaló táblázat (a mérési eredmények átlagával és szórásával).
Önellenőrző feladatok diákoknak

Válaszold meg az alábbi kérdéseket! Ha több mint 3 “NEM” válaszod van, konzultálj a tanároddal a teendőkről!

Korábban megszerzett ismereteid alapján illetve a csoportmunka során
1. A kulcsszavak alapján sikerült megfelelő információhoz jutnod?

2. A megadott cikkeken és honlapokon kívül találtál-e más hasznosítható információt?

3. Össze tudnád foglalni az A és B csoport mérési módszereinek előnyeit illetve hátrányait?

4. Mi a mérési módszered elve, össze tudod foglalni röviden? 

5. Mértél már spektrofotométerrel/ van gyakorlatod a térfogatos analízisben (mérőoldat készítésben)?

6. Tudod mit jelent a pontosság, átlag ill. szórás?

A csoportmunka során
1. Meg tudtátok osztani arányosan az elvégzendő feladatokat?

2. Tudott segíteni csoporttársad a munkádban?

3. Meg tudod becsülni mérési eredményed realitását?

4. Összehasonlítottad mérési eredményeidet az elvárható értékkel, konzultáltatok erről egymás közt? 
Ez a feladatcsoport arról szólt, hogyan kell alkalmazni a természettudományos ismereteket és a csapatmunkát a problémamegoldás során. Ismertesd 50-100 szóban, hogy

· milyen természettudományos készségeket és ismereteket használtál, és milyen hatékonyan alkalmaztad ezeket!

· hogyan tudtak a csoportod tagjai csapatmunkában együtt dolgozni és írj példákat is arra, hogy hogyan segítetted a többieket csoportban, vagy hogy segítettek ők téged! Mi a csapatmunka előnye?
Tanulói adatlap: Mérési eljárások
Feladatok
· Információ gyűjtés
· Az információk és a javasolt mérési eljárás megbeszélése 

· A szükséges eszközök, vegyszerek, készülékek megbeszélése tanároddal
· A szükséges törzsoldat, merőoldat, standard-ek elkészítése
· A titrálás/ kalibrációs görbe elkészítése
· A minta előkészítése a mérésre/titrálásra
· A minták megmérése
· Eredmények adatok összegyűjtése, rendszerezése
1. mérési módszer 

Sav/bázis titrálás
A mérési eljárás megtalálható:  Determination of aspirin using acid/base titration, www.standardbase.com weblapon
3-5 párhuzamos titrálás elvégzése javasolt.
2. mérési módszer
Spektrofotometriás mérési módszer
Kérhetsz tanári segítséget a mérési módszer részleteiről, de először próbálj meg megfelelő mérési módszert keresni az interneten.
3-5 párhuzamos titrálás elvégzése javasolt.
Ne feledkezz meg a hidrolízis során használt NaOH felesleg semlegesítéséről, melyet 0.1 mol/dm3 HCl oldattal célszerű elvégezni kb. pH = 5-ig, különben a feleslegben levő NaOH reagál a reagensként később adagolt FeCl3 oldattal és csapadék képződik!
Szükség esetén a mintát hígítani kell, hogy a kalibrációs görbére essen a minta mért abszorbanciája.
Néhány fontos adat (SA: szalicilsav) (ASA: acetil-szalicilsav):

	Vegyület
	Szalicilsav
SA
	Acetil-szalicilsav
ASA

	Képlet
Moláris tömeg (g/mol)

Ka
pKa
Vízben való oldhatóság 
(g/100 cm3)
	C7H6O3 
138.12

1.08 x 10-3 
2.99

0.18


	C9H8O4 
180.15

2.72 x 10-5 
4.57

0.25


Tanári útmutató
Rövid áttekintés a mérési feladat céljairól

Ebben a feladatban a tanuló
- használja korábban megszerzett szakmai ismereteit (titrálás, Lambert-Beer törvény, kalibrációs görbe)
- sav/bázis titrálást illetve spektrofotometriás méréseket végez
- analitikai módszereket hasonlít össze
- használja az internetet, információt gyűjt
- csoportban dolgozva old meg feladatokat
Készségfejlesztés
A tanulók ebben a feladat típusban megtanulnak
· Korábbi ismereteiket felhasználva tudományos jellegű problémát megérteni, elemezni, megoldani
· mérési eredményeiket kiértékelni, ellenőrizni, összehasonlítani
· csoportban dolgozni, kapcsolatot tartani a többiekkel
Szervezés
Csoportok száma: min. 2
Javasolt minimális csoportlétszám: 2
Óraterv a tanároknak
· Tanári bevezetés (10 perc)

· Rendelkezésre álló eszközök, vegyszerek
· Elvárások a méréssel kapcsolatban (tartalom, formai kívánalmak)

· Információ gyűjtés a könyvtárban, interneten, ellenőrző kérdések megbeszélése (35 perc)

· Gyakorlati laboratóriumi munka (az aszpirin minta előkészítése, hatóanyag tartalom (tisztaság) mérése két analitikai módszerrel (4 x 45 perc)
· Jegyzőkönyv-készítés, a két mérési módszer eredményének összehasonlítása (45 perc)
Gyakorlati tanácsok
(a spektrofotometriás módszerhez)

A mérés az alábbi színreakción alapul (lilás acetil-szalicilsav-komplex): 

Az aszpirin acetil-csoportja nem adja ezt a színreakciót, tehát a fenti színreakció kialakulása érdekében előbb el kell hidrolizálni az aszpirint!  

· Felszerelés és vegyszerek 
Anyagok és CAS számaik
	szalicilsav
	69-72-7

	Nátrium-hidroxid, NaOH 
	7647-01-0

	Sósav-oldat, HCl 
	1310-73-8

	vas(III)-klorid
	10025-77-1


Készülékek
· UV-VIS spektrofotométer
· Kalibrált analitikai mérleg
Üvegeszközök
· 1000 cm3 mérőlombik (‘A’-jelű)

· 250 cm3 mérőlombik (‘A’-jelű)

· 100 cm3 mérőlombik
· tölcsér
· 25 cm3 büretta
· 20 cm3 pipetta (‘A’-jelű)
· Erlenmeyer lombik
· Mérési eljárások, oldatok
1. módszer
Sav/bázis titrálás
A részletes leírás a www. standardbase.com weboldalon található, a mérés címe : Determination of aspirin using acid/base titration  
2. módszer 

Spektrofotometriás módszer
Törzsoldat
250 mg szalicilsav feloldása(SA) 15-20 ml etanolban, majd adjunk hozzá150 ml ioncserélt vizet és töltsük föl 250 ml-re. A törzsoldat szalicilsav tartalma: 1 mg/cm3.
Reagens oldat 
Oldjunk föl 10 g FeCl3.6 H2O-ot 0.1 mol/dm3 HCl oldatban, töltsük föl az oldatot 100 cm3 -re 
Standard oldatok
A standard oldatsorozat tagjait tervezzük meg 0 – 100 mg/dm3 szalicilsav tartalomra (5 tagú oldatsorozat) - 100 cm3 -es mérőlombikokat használjunk. Még ne töltsük jelig az oldatsorozat tagjait tartalmazó lombikokat!
Minta előkészítés
- Hidrolizáljuk el az aszpirin tablettát (lásd az 1. mérési módszert), vigyük át kvantitatíve egy 250 cm3-es lombikba. Ezt az oldatot se állítsuk még jelre.
- Adagoljunk hozzá 0.1 mol/dm3 HCl oldatot pH = 5-ig.
- Minden mérőlombikba adjunk (standard oldatok + minta) 10 ml Fe3+ reagens oldatot, majd ioncserélt vízzel minden mérőlombikot állítsunk jelre.
Mérési eljárás 
Mérjük az oldatok fényelnyelését 530 nm-en. Készítsünk kalibrációs görbét (pl. Microsoft Excel segítségével). Határozzuk meg a görbe alapján az Aszpirin tabletta hatóanyag tartalmat illetve tisztaságát!
Tesztfeladatok
Válaszd ki a helyes választ!

1. Mi az Aszpirin hatóanyagának helyes kémiai elnevezése?
a) Szalicilsav

b) 2-acetoxi-benzoesav

c) 2-hydroxybenzoe sav

d) N-(4-Hydroxi-fenil)etanamid

2. A nyers aszpirin olvadáspontja alacsonyabb a tiszta Aszpirin olvadáspontjánál?

a) nem

b) 1-2 °C -kal magasabb

c) azonos

d) igen

3. Miben oldódik jól az aszpirin?
a) vízben

b) acetonban

c) etil-alkoholban

d) NaCl oldatban

4. Melyik módszer pontosabb az acetil-szalicilsav meghatározásra?

a) Olvadáspont-mérés

b) Spektrofotometriás módszer

c) Titrálás

d) Vékonyréteg kromatográfia

A válaszokat pirossal írtuk a szövegbe.

Tesztfeladatok

Válaszd ki a helyes választ!

1. Mi az Aszpirin hatóanyagának helyes kémiai elnevezése?
a. Szalicilsav

b. 2-acetoxi-benzoesav

c. 2-hydroxybenzoe sav

d. N-(4-Hydroxi-fenil)etanamid

2. A nyers aszpirin olvadáspontja alacsonyabb a tiszta Aszpirin olvadáspontjánál?

a. nem

b. 1-2 °C -kal magasabb

c. azonos

d. igen

3. Miben oldódik jól asz aszpirin?
a. vízben

b. acetonban

c. etil-alkoholban

d. NaCl oldatban

4. Melyik módszer pontosabb az acetil-szalicilsav meghatározásra?

a. Olvadáspont-mérés

b. Spektrofotometriás módszer

c. Titrálás

d. Vékonyréteg kromatográfia
www.pro-base.eu 

